වතුර වළ ඉදිරිපස අප නතරව හිඳිනා ගුරු පාර ඉදිරියෙන් සුසුම් ලෑමක් ආරම්භ වී ඇත. නැත, මා වැරැදිය. ඒ හඬ උත්පාදනය වනුයේ ගුරු පාර දිගේ ඇදෙන යම් වස්තුවක් ඇද ගෙන යාම හේතුවෙනි. සිදුවීමට නියමිත ඉදිරි සිදුවීම් පෙළ මා මනසේ ඇදෙන්නට පටන් ගෙන ඇත. අත රැඳි දෙනෙතියෙන් මම වතුර වළෙන් දිය බොන කොටි දෙදෙනා දෙස බැලුවෙමි. පුදුමයකි. එතැන ඇත්තේ කොටි දෙදෙනකු නොව එක් කොටියෙකි. බිම වතුර වළ සමීපයේ ලොකු කොටියා රැඳී සිටියදී පොඩි කොටියා වතුර වළ ආසන්නයේ පලු ගස මුදුණට නැග ඇති හැඩයි. එනම් මේ කොටි මවක සහ ඇගේ පැටියා විය යුතුයි. පෙර මාර්ගයේ වතුර වළ දෙසට ඇදී එන හඬක් නැගෙන නමුදු නිශ්චිතව නොපෙණෙන හේතුකාරකයා ගේ පැමිණීමෙන් භය වූ කොටි පැටවා හනි හනික පලු ගස මුදුනතට නැග සැඟව ගෙන ඇත. ඒ වුණත් කොටි මව තවමත් හඬ නැගෙන අඳුර දෙසම බලා ගෙන නිසොල්මනේම වතුර වළ සමීපයේ රැඳී සිටින්නීය.
වතුර වළ ආසන්නයේ පලු ගසට නැග සිටින්නේ කවුද?
පොඩි කොටියා